Malaika Mihambo
Malaika Mihambo (dzimusi 1994. gada 3. februārī Heidelbergā, Vācijā) ir vācu vieglatlēte, startē tāllēkšanas sacensībās. Viņa ir 2020. gada vasaras olimpisko spēļu čempione un 2024. gada sudraba medaļas ieguvēja, divkārtēja pasaules (2019, 2022) un divkārtēja Eiropas čempione (2018, 2024) tāllēkšanā. Viņas māte ir no Vācijas, bet tēvs no Tanzānijas. Mihambo atzīta par Vācijas gada sportisti 2019., 2020. un 2021. gadā.